30 साल की इन बहनों ने महज 6 साल पहले मैराथन को अपना कॅरियर बनाने की बात सोची थी और इस बार ओलंपिक में हिस्सा लिया.
एस्टोनिया की रहने वाली एक जैसी दिखने वाली तीन बहनों (ट्रिप्लेट्स) का नाम ओलंपिक के इतिहास में दर्ज हो गया. इन बहनों ने ओलंपिक के मैराथन में हिस्सा लेने वाली पहली ट्रिप्लेट्स होने का रिकॉर्ड बनाया. लीना, लिली और लीला लुईक ने खुद को 'ट्रायो टू रियो' के तौर पर पेश किया और इनकी दौड़ को एस्टोनिया टूरिज्म बोर्ड ने स्पॉन्सर किया था. 30 साल की इन बहनों ने महज 6 साल पहले मैराथन को अपना कॅरियर बनाने की बात सोची थी और इस बार ओलंपिक में हिस्सा लिया. इन तीनों में से लीना हालांकि दौड़ पूरा भी नहीं कर पाईं, वहीं लिली 97वें स्थान पर और लीला 114वें स्थान पर रहीं. लेकिन इन तीनों ने ओलंपिक के स्वर्ण‍िम रिकॉर्ड बुक में अपना नाम जरूर दर्ज करा लिया.